### *Projekts*

##### Latvijas Republikas Ministru kabinets

2015.gada \_\_\_.\_\_\_\_\_\_\_ Noteikumi Nr.

Rīgā (prot. Nr. §.)

Kārtība, kādā bērnu ievieto sociālās korekcijas izglītības iestādē

Izdoti saskaņā ar likuma

„Par audzinoša rakstura piespiedu līdzekļu

piemērošanu bērniem” 34.panta trešo daļu

1. Noteikumi nosaka kārtību, kādā bērnu ievieto sociālās korekcijas izglītības iestādē (turpmāk — iestāde).

2. Saņemot tiesas (tiesneša) nolēmumu par bērna ievietošanu iestādē, pašvaldība nozīmē personu, kas pašvaldības vārdā nodrošina minētā nolēmuma izpildi (turpmāk – pašvaldības atbildīgā persona).

3. Pašvaldības atbildīgā persona ne vēlāk kā desmit darba dienu laikā no tiesas (tiesneša) nolēmuma spēkā stāšanās dienas organizē bērna nogādāšanu iestādē.

4. Pašvaldības atbildīgā persona šo noteikumu 3.punktā noteiktajā termiņā nodrošina šādu dokumentu nodošanu iestādes direktoram vai tā pilnvarotai personai:

4.1. tiesas (tiesneša) nolēmumu par bērna ievietošanu iestādē;

4.2. bērna dzimšanas apliecību vai tās kopiju, vai personu apliecinoša dokumenta kopiju;

4.3. bērna medicīnisko karti (veidlapa Nr.026/u) un profilaktiskās potēšanas karti vai informāciju par vakcināciju;

4.4. izglītības iestādes, kurā bērns iepriekš bijis uzņemts, darbavietas vai pašvaldības (atbilstoši bērna deklarētajai vai faktiskajai dzīvesvietai) izsniegtu raksturojumu vai nodarījuma pārbaudes materiāliem vai krimināllietai pievienotā raksturojuma apliecinātu kopiju;

4.5. pašvaldības (atbilstoši bērna deklarētajai vai faktiskajai dzīvesvietai) sociālā dienesta izziņu par bērna sadzīves apstākļiem vai nodarījuma pārbaudes materiāliem vai krimināllietai pievienotās izziņas par bērna sadzīves apstākļiem apliecinātu kopiju.

5. Pašvaldības atbildīgā persona  noteikumu 4.2. un 4.3.apakšpunktā minēto dokumentu iesniegšanas nodrošināšanai sadarbojas ar izglītības iestādi, kurā bērns iepriekš bijis uzņemts, bērna ģimenes ārstu un bērna vecākiem vai citu bērna likumisko pārstāvi, kuriem ir pienākums pēc pašvaldības atbildīgās personas lūguma iesniegt tai 4.2. un 4.3.apakšpunktā minētos dokumentus.

6. Pēc bērna uzņemšanas iestādē iestādes direktors trīs darba dienu laikā rakstiski (papīra vai elektroniska dokumenta formā atbilstoši normatīvajiem aktiem par elektronisko dokumentu noformēšanu) informē izglītības iestādi, kurā bērns iepriekš bijis uzņemts, par bērna uzņemšanu iestādē un norāda uzņemšanas datumu.

7. Izglītības iestāde, kurā bērns iepriekš bijis uzņemts, saņemot šo noteikumu 6.punktā minēto informāciju, trīs darba dienu laikā atskaita bērnu no izglītības iestādes ar rīkojumu, kurā norāda informāciju par bērna uzņemšanu iestādē un desmit darba dienu laikā nosūta bērna personas lietu iestādei.

8. Iestādes direktors nodrošina, ka informācija par bērnu tiek ievadīta un aktualizēta Valsts izglītības informācijas sistēmā ne vēlāk kā desmit darbdienu laikā pēc rīkojuma par izglītojamā uzņemšanu izglītības iestādē attiecīgajā izglītības programmā.

9. Atzīt par spēku zaudējušiem Ministru kabineta 2004.gada 3.februāra noteikumus Nr.59 „Kārtība, kādā bērnu ievieto sociālās korekcijas izglītības iestādē” (Latvijas Vēstnesis, 2004, 20.nr.).

Ministru prezidente L.Straujuma

Izglītības un zinātnes ministre M.Seile

Iesniedzējs:

Izglītības un zinātnes ministre M.Seile

Vizē:

Valsts sekretāre L.Lejiņa

19.10.2015. 8:56

412

S.Treimane

67047924, sanita.treimane@izm.gov.lv